Canadair Sabre

**Canadair Sabre** bolo prúdové stíhacie lietadlo vyrábané firmou Canadair na základe licencie spoločnosti North American Aviation. Variant lietadla North American F-86 Sabre sa vyrábal do roku 1958 a používalo ho najmä Kanadské kráľovské letectvo, kým ho v roku 1962 nenahradil typ Canadair CF-104. Lietadlá prevádzkovalo aj niekoľko ďalších vzdušných síl.

Stíhačky sa vyrábali v dvoch veľkých sériách. Prvá, Mk.2 a Mk.4, ktorých sa vyrobilo menej ako 1 000, sa od svojich amerických náprotivkov líšila len nepatrne. Druhá séria, Mk.5 a Mk.6 vyrobená v podobnom počte, vznikla podľa vzoru neskorších verzií amerických Sabrov s väčšími krídlami pre lepšiu manévrovateľnosť, pričom pôvodná pohonná jednotka General Electric J47 bola nahradená lokálne navrhnutým výkonnejším motorom Avro Canada Orenda.

Posledné lietadlá Canadair Sabre slúžili v prvej línii v Pakistane, ktorého modely Mk.6 vybavené raketami AIM-9 Sidewinder tvorili základ jeho vzdušných síl počas indicko-pakistanskej vojny v roku 1971. Tie boli po roku 1971 pomaly vyraďované, pričom posledné kusy odišli z bojovej služby v roku 1980. Hoci vo väčšine ostatných ozbrojených síl boli do 60. rokov nahradené výkonnejšími konštrukciami, neskoršie verzie slúžili v sekundárnych úlohách až do 70. rokov.

Niektoré exempláre poháňané motorom Orenda sa preslávili aj inými výkonmi. Najpozoruhodnejší bol Sabre Mk.3, skúšobný stroj pre motor Orenda, s ktorým americká pilotka Jacqueline Cochranová vytvorila niekoľko rýchlostných rekordov, v rámci ktorých sa 18. mája 1953 stala prvou ženou, ktorá prekonala zvukovú bariéru. Ďalší exemplár, bývalé lietadlo kanadského letectva Sabre Mk.6, ktoré bolo vyradené zo služby v roku 1974, sa stalo skúšobným lietadlom firmy Boeing, pričom v tejto úlohe slúžilo až do roku 1991. Mnohé z týchto neskorších verzií typu Canadair Sabre sa dodnes zachovali v múzeách.

## Varianty
thumb|Canadair Sabre Mk.2

;Sabre Mk.1
:Jeden postavený prototyp podľa amerického F-86A.
;Sabre Mk.2
:350 vyrobených strojov na základe F-86E, 60 pre americké vojenské letectvo, 3 pre Britské kráľovské letectvo a 287 pre Kanadské kráľovské letectvo.
;Sabre Mk.3
:Jeden postavený v Kanade, skúšobný stroj pre prúdový motor Orenda 3, pričom boli na ňom vykonané rôzne ďalšie konštrukčné úpravy s cieľom prispôsobiť ho motoru Orenda.
;Sabre Mk.4
:438 vyrobených kusov: 10 pre kanadské letectvo, 428 pre britské letectvo ako **Sabre F 4**.
;Sabre Mk.5
:vyrobených 370 kusov podľa F-86F s motorom Orenda, všetky pre kanadské letectvo, 75 kusov neskôr dostala Luftwaffe.
;Sabre Mk.6
:655 vyrobených kusov, z toho 390 pre kanadské letectvo, 225 pre Luftwaffe, 6 pre Kolumbiu a 34 pre Južnú Afriku.

## Používatelia
[thumb|Canadair Sabre s označením [Grécke vzdušné sily|Gréckeho kráľovského letectva, 1955]]
[thumb|Formácia Sabrov akrobatickej skupiny [Golden Hawks Kanadského kráľovského letectva, 1959]]
[thumb|CL-13B Sabre Mk.6 v kamufláži [Luftwaffe (Bundeswehr)|Luftwaffe na základni Wittmundhafen]]

; Bangladéš
* Bangladéšske vzdušné sily
; Grécko
* Grécke kráľovské letectvo používalo 120 kusov Canadair CL-13 Mk.4 získaných od Kanadského kráľovského letectva a preznačených na F-86E(M). Do roku 1965 slúžili u 341., 342. a 343. prepadovej letky.
; Honduras
* Honduraské vzdušné sily dostali v roku 1976 od juhoslovanského letectva 10 lietadiel Sabre.
; Juhoafrická únia
* Juhoafrické vzdušné sily
; Juhoslávia
* Juhoslovanské vojenské letectvo získalo v rokoch 19561957 v rámci Programu vzájomnej obrannej pomoci (MDAP) 46 lietadiel Canadair CL-13 Mk.4 od Britského kráľovského letectva, pričom v roku 1959 Juhoslávia kúpila cez MDAP ďalších 78 kusov predtým používaných britským letectvom, spolu 121 Sabrov, ktoré boli preznačené na F-86E(M).
; Kanada
* Kanadské kráľovské letectvo
; Kolumbia
* Kolumbijské vzdušné sily
; Pakistan
* Pakistanské vzdušné sily prevádzkovali v rokoch 19661980 celkovo 90 kusov CL-13B Mk.6 získaných od Luftwaffe cez Irán.
; Spojené kráľovstvo
* Britské kráľovské letectvo dostalo v rokoch 19521953 tri lietadlá Canadair CL-13 Mk.2 a 428 Mk.4. V rokoch 19561958 bolo v Británii zrekonštruovaných/modifikovaných 302 Sabrov Kráľovského letectva, ktoré boli vrátené vláde USA (ktorá spolu s Kanaďanmi financovala lietadlá v rámci Programu vzájomnej obrannej pomoci) v kamuflážnych farbách s kanadskými sériovými číslami a označené ako F-86E(M); 121 z nich bolo následne odoslaných do Juhoslávie a 179 do Talianska.
; Spojené štáty
* Vojenské letectvo Spojených štátov získalo v roku 1952 60 lietadiel CL-13 Sabre Mk.2 pod označením F-86E-6-CAN.
; Taliansko
* Talianske vzdušné sily používali v rokoch 19561976 celkovo 179 lietadiel Canadair CL-13 Sabre Mk.4 získaných od britského letectva v rámci Programu vzájomnej obrannej pomoci s označením F-86E(M).
; Turecko
* Turecké vzdušné sily získali v roku 1954 od kanadského letectva celkovo 107 lietadiel Canadair CL-13 Sabre Mk.2 „F-86E(M)“, ktoré slúžili do roku 1968.
; Západné Nemecko
* Luftwaffe prevádzkovala v rokoch 19571964 celkovo 75 lietadiel Canadair Sabre Mk.5 a 225 Sabre Mk.6, ktoré lietali u jednotiek JG 71, JG 72 a JG 73. Posledný Mk.6 používaný na výcvik bol vyradený v roku 1983.

## Špecifikácie (Sabre Mk.6)
thumb|Kokpit lietadla Sabre Mk.1
[thumb|Motor [Avro Canada Orenda]]
thumb|Guľometné otvory lietadla CL-13B Sabre Mk.6

### Všeobecná charakteristika
* **Posádka:** 1
* **Dĺžka:** 11,44 m
* **Rozpätie:** 11,31 m
* **Výška:** 4,49 m
* **Nosná plocha:** 28,08 m2
* **Hmotnosť prázdneho lietadla:** 4 825 kg
* **Vzletová hmotnosť:** 6 628 kg s interným palivom
* **Maximálna vzletová hmotnosť:** 7 974 kg
* **Pohonná jednotka:** 1 × prúdový motor Avro Canada Orenda 14 s ťahom 33 kN

### Výkony
* **Maximálna rýchlosť:** 1 122 km/h (na úrovni hladiny mora)
* **Pádová rýchlosť:** 178 km/h (na úrovni hladiny mora)
* **Dolet:** 2 384 km (za účelom preletu s dvoma 760-litrovými prídavnými nádržami)
* **Operačný dostup:** 16 500 m
* **Stúpavosť:** 61,2 m/s
* **Plošné zaťaženie:** 283,93 kg/m2
* **Pomer ťah/hmotnosť:** 0,534
* Všetky údaje o výkonoch platia pri hmotnosti ~6 370 kg

### Výzbroj
* **Hlavňové zbrane:** 6 × guľomety M3 Browning kalibru 12,7 mm s celkovou zásobou 1 600 nábojov
* **Pevné závesníky:** 4, s možnosťami na prepravu rôznych kombinácií výzbroje:
** **Rakety:** rôzne raketomety; napr. 2 raketomety Matra, každý s 18 raketami SNEB kalibru 68 mm, alebo 16 rakiet HVAR kalibru 130 mm
** **Riadené strely:** 2 × teplom navádzané rakety AIM-9B Sidewinder (iba lietadlá Sabre Mk.6)
** **Bomby:** 2 400 kg užitočného zaťaženia na štyroch vonkajších pevných závesníkoch, bomby boli zvyčajne namontované na vonkajších dvoch pylónoch, pretože vnútorná dvojica bola učená pre 2 prídavné palivové 760-litrové nádrže, aby mal Sabre užitočný dolet. Mohol niesť širokú škálu bômb (maximálna štandardná výzbroj boli dve 450 kg bomby plus dve prídavné nádrže), kanistre s napalmom a mohol niesť aj taktickú jadrovú zbraň.

## Referencie

## Pozri aj
* CAC Sabre
* North American FJ-1 Fury
* North American F-86 Sabre 
* North American F-86D Sabre
* North American FJ-2/-3 Fury
* Dassault Mystère 
* Mikojan-Gurevič MiG-15 

## Iné projekty

Kategória:Kanadské stíhacie lietadlá
Kategória:Lietadlá Canadair